钦定古今图书集成/明伦汇编/氏族典/第367卷 > 《廖用贤尚友录》 > 谭元芳
## 钦定古今图书集成/明伦汇编/氏族典/第367卷 > 《廖用贤尚友录》 > 谭元芳

按《景陵县志》：“元芳字正则，号隐林，别号锦秋。捷秋闱
授山东高苑令，调汶上县，奏绩陞苏州海防同知，复
调淮安府邳宿分管盐运，升广西柳州知府，调用蕲
黄监军，未任，复补庐州太守，升安庐兵备道，河南按
察司副使。招抚流移，诛锄莲妖，具疏乞归，以老疾致
仕。”

===谭侨===按《衡州府志》：“侨字冰壶。天资迥异，博学宏才，读书过
目成诵。所著有《副东莱博议》，有几先之智。尝语人曰：
‘吾州三十年后必有兵祸’。”明末丙戌，果罹郝永忠之
变，屠杀殆数千人。